Evo tko je glasao protiv ratifikacije Istanbulske 
konvencije, među njima i 14 HDZ-ovaca 

Izvor: Pixsell / Autor: Patrik Macek/PIXSELL 


Čak 30 zastupnika glasalo je protiv ratifikacije Istanbulske konvencije. Među 
njima je bilo i 14 HDZ-ovaca. Upravo se tom brojkom i spekuliralo uoči 
glasanja 


Već uoči glasanja spekuliralo se da bi protiv ratifikacije Konvencije moglo biti 
15-ak zastupnika HDZ-a. Protiv su na kraju, prema službenim podacima 
glasanja, bili Milijan Brkić, Ante Babić, Stevo Culej, Ivan Ćelić, Marija 
Jelkovac, Antun Kliman, Miro Kovač, Tomislav Lipoščak, Davor 
Lončar, Franjo Lucić, Davor Ivo Stier, Ivan Šipić, Petar Škorić i 
Miroslav Tuđman. 


Na glasanju su bili, ali se nisu uključivali Božo Ljubić i Željko Raguž, HDZ-ovi 
zastupnici iz dijaspore. 


Podijelio se i klub Mosta. Protiv su glasali Nikola Grmoja, Miro Bulj, 
Sonja Čikotić, Slaven Dobrović, Tomislav Panenić, Božo Petrov, 
Marko Sladoljev dok su za bili Ivana Ninčević-Lesandrić, Robert Podolnjak, 
Ines Strenja-Linić, Marko Vučetić, Tomislav Žagar i Hrvoje Runtić. 


Protiv ratifikacije bio je i Kažimir Varda iz Bandićeve Stranke rada i 
solidarnosti, ali i HDS-ovci Branko Hrg i Goran Dodig. 


Nezavisni Ivica Mišić također je bio protiv ratifikacije. Glas protiv dali su i 
Neovisni za Hrvatsku - Bruna Esih, Željko Glasnović i Zlatko 
Hasanbegović. 


Protiv je bio Hrastov Hrvoje Zekanović, ali i Ivan Lovrinović iz 
Promijenimo Hrvatsku. 


Bila su i dva suzdržana glasa - HDZ-ovog Ivana Šukera i nezavisnog Marina 
Škibole. 

Izvor: Cropix / Autor: Goran Mehkek / CROPIX 


Na glasanju nije bilo ni potpredsjednika Sabora, zastupnika talijanske manjine 
Furia Radina. 


Ante Pranić iz kluba Mosta te zastupnici Živog zida (njih troje) nisu uključivali 
prilikom glasanja. 


Zbog bolovanja na glasanju nije bilo GLAS-ove Nade Turine Đurić, a nije bilo 
ni SDP-ovog Siniše Varge, koji je ranije najavio da neće doći. 


Što se pak tiče opoziva Martine Dalić, očekivano oporba nije uspjela osigurati 
minimalno 76 potrebnih glasova za njenu smjenu. Plenković je pritom imao 
svoju sigurnu većinu, odnosno protiv zahtjeva oporbe glasalo je 76 zastupnika. 
Iako nakon odlaska Hrvoja Zekanovića iz vladajuće koalicije većinu čini 77 
zastupnika, na današnjem glasanju nije bilo manjinskog zastupnika Furija 
Radina. 


